In nomine sancte et individuæ Trinitatis, ego Senonensis archiepiscopus, Hugo, notum fieri volo tam presentibus quam futuris quod Salo de Curteleoni vendidit sanctimonialibus Paracliti, apud Pomerium Deo servientibus, quartam partem decimæ de Compenneio. Canonici vero nostri solvebant Pomeriensibus, per singulos annos, quatuor sextarios annonæ in cellario suo, Senonis, quia Pomerienses concesserant eis partem decime quam Herbertus Wifellis dederat domui Pomeriensi apud Creerias. Propter hoc, emerunt predictam partem decimæ in usus Pomeriensium, eo videlicet pacto ut deinceps non solvant Pomeriensibus predictos annone sextarios quatuor, et defendant et conservent eis hanc partem decimæ adversus omnes calumniatores preter Walterium Rungifer. Quod ut perpetuo maneat inconcussum, litteris annotare et sigillo nostro firmare curavimus. Actum, in presentia nostra, Senonis, anno ab Incarnatione Domini M C LIIII. Subscripsimus etiam personas nostras et testes qui interfuerunt et actioni et diversis temporibus facte laudationi. Hoc laudavit uxor Salonis et duo filii ejus, coram me; et interfuerunt: Herveus, prepositus; Odo, decanus; Willelmus, archidiaconus; Symon, thesaurarius; Matheus, precentor; Symon, cellararius; Rainaldus de Sancto-Juliano, archidiaconus; Joisbertus de Galnea; abbas Girardus de Sancto-Petro; abbas Girardus de Sancta-Columba; abbas Girardus de Sancto-Remigio; Bartholomeus, dapifer; Stephanus de Sancto-Mauricio; Balduinus de Clausa-Fonte. Quando Gaufridus, filius ejus hoc laudavit, interfuit Willelmus, archidiaconus; Bucchardus de Castellione; Frodmundus de Braio; Garnerius de Compennio; Hagano, frater meus; Stephanus, maior de Succeio; Robertus Grandis de Capella, et Fromundus de Sancto-Martino. Quando Stephanus de Sancto-Martino et Petrus, frater ejus, laudaverunt, interfuerunt: Herveus, prepositus; Willelmus, archidiaconus; Matheus, precentor; Bartholomeus, dapifer; Hugo, camerarius et Ansellus de Vova. Quando Emelina, uxor Henrici, militis, et soror ejus laudaverunt, affuerunt: Odo, decanus; Symon, thesaurarius; Rainaldus de Sancto-Juliano, archidiaconus, et magister Joisbertus. Quando Walterius Rungifer laudavit, de cujus casamento erat, interfuerunt: Herveus, prepositus; Willelmus, archidiaconus; Matheus, precentor; Rainaldus de Sancto-Juliano; Teo. canonicus; Joisbertus de Galnea; Bartholomeus, dapifer; Petrus, cognomine Miles; Petrus de Malo-Consilio; Michael, sellarius. Ex parte Galterii: Hilduinus Boeses; Stephanus Gorgia et Rainerius qui se occidit. Quando Gaufridus et Seguinus, filii Walterii Rungifer, laudaverunt, interfuerunt: Erlebaldus de Plasseio; Herbertus Rufus; Boamundus; Hulduinus Boeses; Mainardus de Braietis; Guiardus Poonellus et Hugo Pelliparius.